445.01 REGOLAMENTI DWAR IL-PROTEZZJONI TA’ L-ANTIKITAJIET In-NOTIFIKAZZJONI TAL-GVERN 402 ta’ l-1932, kif emendata bin-Notifikazzjonijiet tal-Gvern 137 ta’ l-1935 u 338 ta’ l-1939. In-NOTIFIKAZZJONI TAL-GVERN 402 ta’ l-1932, kif emendata bin-Notifikazzjonijiet tal-Gvern 137 ta’ l-1935 u 338 ta’ l-1939. 1. It-titolu ta’ dawn ir-Regolamenti hu Regolamenti dwar il-Protezzjoni ta’ l-Antikitajiet. 2. Kull minji skopri, sew f’xi fond privat jew f’xi fond tal-Gvern, siti jew fdalijiet tali li, mill-apparenza ġenerali tagħhom jew min-natura ta’ l-oġġetti misjuba fuq, jew fi, siti jew fdalijiet bħal dawn, jagħtu lok għas-suspett li huma mportanti fis-sens ta’ l-Att dwar il-Patrimonju Kulturali, għandu minnufih jagħmel rapport dwar l-iskoperta lid-Direttur tal-Mużewijiet, jew lill-uffiċjal anzjan fl-eqreb Għassa tal-Pulizija, li għandu minnufih jgħaddi dak ir-rapport, jew il-qofol tiegħu, jekk ir-rapport ikun sar verbalment, lid-Direttur tal-Mużewijiet jew lis-Segretarju tal-Kumitat ta’ l-Antikitajiet. 3. Id-Direttur tal-Mużewijiet u s-Segretarju tal-Kumitat ta’ l-Antikitajiet għandhom minnufih jispezzjonaw dawk is-siti jew fdalijiet, jew iġiegħlu li dawn jiġu spezzjonati, u għandhom jagħmlu rapport lill-Ministru dwar ir-riżultat ta’ l-investigazzjonijiet. 4. Siti meqjusa bħala li jaqgħu taħt l-Att dwar il-Patrimonju Kulturali. Kap. 445. Emendata: N.G.137 ta’ l-1935; N.G.338 ta’ l-1939. Dawn is-siti jew fdalijiet għandhom jitqiesu bħala li jaqgħu taħt id-disposizzjonijiet ta’ l-Att dwar il-Patrimonju Kulturali, diment u sakemm ma jiġux dikjarati mill-Ministru li jkunu ħielsa mid-disposizzjonijiet ta’ dak l-Att, permezz ta’ ittra mibgħuta lill-persuna li tkun għamlet ir-rapport, jew, jekk ikun meħtieġ, lill-proprjetarju tal-fond li fih jkunu ġew skopertis-siti jew fdalijiet.